open-index/open-wikipedia-markdown huggingface dataset:
Γκόρνια Ντρέζνιτσα

Η **Γκόρνια Ντρέζνιτσα** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το Φυσικό Πάρκο του Μπλίντινιε, δημιουργηθέν το 1995, βρίσκεται τμηματικά εντός του εδάφους του χωριού, ενώ σε κοντινή απόσταση βρίσκεται η Λίμνη του Μπλίντινιε.

[μικρογραφία|κέντρο|Άποψη του φαραγγιού του ποταμού [Ντρέζανκα.]]

## Ιστορία

Εντός του εδάφους του χωριού βρίσκεται ιστορικός αρχαιολογικός τόπος, ο οποίος φιλοξενεί τέσσερις σταυροειδείς τάφους οι οποίοι χρονολογούνται από τον 14ο και 15ο αιώνα και οι οποίοι είναι καταγεγραμμένοι εντός του καταλόγου των εθνικών μνημείων της Βοσνίας και Ερζεγοβίνης.

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η Γκόρνια Ντρέζνιτσα αποτελούσε τμήμα της τοπικής κοινότητας της Ντρέζνιτσα, η οποία αριθμούσε  κατοίκους, οι οποίοι ήσαν κατανεμημένοι ως κάτωθι:

## Δείτε επίσης

* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης
* Εθνικά μνημεία του Μόσταρ
* Εθνικό Μνημείο (Βοσνία και Ερζεγοβίνη)

## Παραπομπές


## Εξωτερικοί Σύνδεσμοι
* 

Κατηγορία:Οικισμοί του Μόσταρ
Πρωτάθλημα Νοτίου Αμερικής 1963

Το Πρωτάθλημα Ποδοσφαίρου Νοτίου Αμερικής 1963 διοργανώθηκε στη Βολιβία μεταξύ 10 και 31 Μαρτίου 1963. Το κέρδισε η Βολιβία με τη δεύτερη θέση να καταλαμβάνει η Παραγουάη. Είναι ο μοναδικός τίτλος που έχει κερδίσει η Βολιβία.

## Γήπεδα

## Τελική Φάση

Κατηγορία:Ποδόσφαιρο το 1963
Επιστολικό μυθιστόρημα

Το **Επιστολικό** ή **επιστολογραφικό μυθιστόρημα** είναι υποείδος του «αστικού έπους». Πρόκειται για πλασματική, συνήθως επιστολή, αν και χρησιμοποιούνται επίσης ημερολογιακές καταχωρίσεις, αποσπάσματα εφημερίδας και άλλα έγγραφα . Διακρίνεται σε μονολογικό (ή μονοφωνικό) και πολυλογικό (ή πολυφωνικό). Ως πρόγονος του επιστολικού μυθιστορήματος καταγράφεται το έργο του Σάμουελ Ρίτσαρντσον (Samuel Richardson) ''Παμέλα'' ή, ''Η αρετή ανταμείβεται'' (1740).Στα πλαίσια του πνεύματος του Διαφωτισμού ακολουθούν οι *[[Περσικές επιστολές]]* (1721) του Μοντεσκιέ και η *[[Ζυλί, ή η νέα Ελοΐζα|Νέα Ελοΐζα]]* (1761) του Ζαν-Ζακ Ρουσσώ. Επίσης το ελευθεριακό μυθιστόρημα *[[Οι επικίνδυνες σχέσεις]]* (1782) του Πιερ Σοντερλό ντε Λακλό.

Παράδειγμα ελληνικού επιστολικού μυθιστορήματος αποτελεί το Ο Λέανδρος (1834) του Παναγιώτη Σούτσου.

Η επιστολική μορφή μπορεί να προσθέσει μεγαλύτερο ρεαλισμό σε μια ιστορία γιατί μιμείται συμβάντα καθημερινής ζωής. Είναι έτσι σε θέση να επιδείξει διαφορετικές απόψεις χωρίς προσφυγή στην τεχνική της αφήγησης. Ένα σημαντικό στρατηγικό εργαλείο στο επιστολικό μυθιστόρημα για τη δημιουργία της εντύπωσης της αυθεντικότητας των γραμμάτων είναι ο φανταστικός εκδότης.

## Σημειώσεις-παραπομπές

## Εξωτερικοί σύνδεσμοι

* BBC Radio 4's 15 March 2007 edition of *In Our Times*, "Epistolary Literature". Hosted by Melvyn Bragg.

Κατηγορία:Λογοτεχνικά είδη
Ερσίν Τατάρ

Ο **Ερσίν Τατάρ** (τουρκικά: *Ersin Tatar*, Λευκωσία, 7 Σεπτεμβρίου 1960) είναι Τουρκοκύπριος πολιτικός και τέως «πρόεδρος της Τουρκικής Δημοκρατίας της Βόρειας Κύπρου» από τις 18 Οκτωβρίου 2020 μέχρι τις 19 Οκτωβρίου 2025. Έχασε στις αυτοαποκαλούμενες προεδρικές εκλογές του 2025 με ποσοστό 35,76%, έναντι 62,76% που έλαβε ο Τουφάν Ερχιουρμάν του Ρεπουμπλικανικού Τουρκικού Κόμματος.

Στις εκλογές του 2020 είχε επικρατήσει με ποσοστό 51,74% έναντι του Μουσταφά Ακιντζί που είχε εξασφαλίσει ποσοστό 48,26%. 

Πρόκειται για πολιτικό που ταυτίζεται απολύτως με τις επιλογές του Τούρκου Προέδρου Ρετζέπ Ταγίπ Ερντογάν και τάσσεται υπέρ της «λύσης» των δύο κρατών..

## Πρώτα χρόνια
Ο Ερσίν Τατάρ γεννήθηκε το 1960 στη Λευκωσία. Ολοκλήρωσε τη δευτεροβάθμια εκπαίδευση στην Αγγλία και σπούδασε στο Πανεπιστήμιο του Κέιμπριτζ από όπου αποφοίτησε το 1982.

## Καριέρα
Από το 1982 μέχρι το 1986 ο Τατάρ εργάστηκε ως λογιστής στη PriceWaterhouse στην Αγγλία. Από το 1986 έως το 1991 εργάστηκε στην PollyPeck. Το 1991 μετακόμισε στην Άγκυρα, όπου εργάστηκε στην FMC Nurol Defence Industry Co. μέχρι το 1992. Από το 1992 έως το 2001 διετέλεσε οικονομικός διευθυντής του καναλιού ShowTV. Ήταν ενεργό μέλος της κοινότητας της «τουρκοκυπριακής» διασποράς στην Τουρκία και ήταν επικεφαλής του Τουρκοκυπριακού Πολιτιστικού Συλλόγου της Κωνσταντινούπολης μεταξύ του 1997 και 2001.

## Πολιτική
Ο Τατάρ μπήκε στην πολιτική το 2003, προσχωρώντας στο Κόμμα Εθνικής Ενότητας (ΚΕΕ). Εξελέγη για πρώτη φορά στο κοινοβούλιο το 2009 και υπηρέτησε ως υπουργός Οικονομικών υπό τον Ντερβίς Έρογλου μέχρι την ήττα του το 2013. Το 2015, ήταν υποψήφιος για την αρχηγία του ΚΕΕ και έχασε. Το 2018, κέρδισε στις εκλογές για την αρχηγία του ΚΕΕ. Τον Μάιο του 2019 ανέλαβε την πρωθυπουργία μετά την κατάρρευση της κυβέρνησης συνασπισμού του Τουφάν Ερχιουρμάν και παρέμεινε μέχρι τις 23 Οκτωβρίου 2020 ως ηγέτης του Κόμματος Εθνικής Ενότητας, όπου παραιτήθηκε για να αναλάβει πρόεδρος της ΤΔΒΚ.

## Παραπομπές


Κατηγορία:Τουρκοκύπριοι πολιτικοί
Κατηγορία:Ηγέτες κρατών μη αναγνωρισμένων διεθνώς
Κατηγορία:Αρνητές της γενοκτονίας των Αρμενίων
Πρωθυπουργός της Τουρκικής Δημοκρατίας της Βόρειας Κύπρου

Η μη αναγνωρισμένη διεθνώς "Τουρκική Δημοκρατία της Βόρειας Κύπρου" κυβερνάται με το σύστημα της ημιπροεδρικής αντιπροσωπευτικής δημοκρατίας, στην οποία ο Πρόεδρος είναι αρχηγός του κράτους και ο **Πρωθυπουργός** επικεφαλής της κυβέρνησης, στηριζόμενοι από ένα πολυκομματικό σύστημα. Η εκτελεστική εξουσία ασκείται από την κυβέρνηση. Η νομοθετική εξουσία ασκείται από την κυβέρνηση και τη Συνέλευση της Δημοκρατίας. Η δικαστική εξουσία είναι ανεξάρτητη. Ο Πρωθυπουργός πρέπει να ελέγχει την πλειοψηφία του κοινοβουλίου, προκειμένου να κυβερνήσει.

Από το 1983 στην ΤΔΒΚ έχουν υπάρξει 10 πρωθυπουργοί. Ο άμεσος πρόγονος του αξιώματος είναι μια θέση γνωστή ως «Πρόεδρος της Τουρκοκυπριακής κοινοτικής συνελεύσεως». Ο μόνος άνθρωπος που κατείχε το αξίωμα ήταν ο Ραούφ Ντενκτάς (29 Δεκεμβρίου 1969 - 5 Ιουλίου 1976). Υπήρχαν τρεις πρωθυπουργοί πριν από την μονομερής ανακήρυξη ανεξαρτησίας της τουρκοκυπριακής κοινότητας το 1983.

Από τις 12 Μαΐου 2022 τη θέση κατέχει ο Ουνάλ Ουστέλ.

## Κατάλογος (1975–σήμερα)

### Πρωθυπουργοί του Τουρκικού Ομόσπονδου Κράτους της Κύπρου (1975–1983)

### Πρωθυπουργοί της Τουρκικής Δημοκρατίας της Βόρειας Κύπρου (1983–σήμερα)
Μετά την άρνηση της Κύπρου να αναγνωρίσει το ψευδοκράτος, κήρυξε μονομερώς την ανεξαρτησία της η "Τουρκική Δημοκρατία Βόρειας Κύπρου".

Κατηγορία:Πολιτική της Τουρκικής Δημοκρατίας της Βόρειας Κύπρου
Διοργανώσεις Ε.Π.Σ. Ζακύνθου 2018–19

Για την **περίοδο 2018–19**, η Ένωση Ποδοσφαιρικών Σωματείων Ζακύνθου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ζακύνθου.

Η πρωταθλήτρια της ΕΠΣ Ζακύνθου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Ζακύνθου, αποκτά το δικαίωμα συμμετοχής στο Κύπελλο Ελλάδας

## Πρωτάθλημα

Η δομή του πρωταθλήματος της Ε.Π.Σ. Ζακύνθου είναι η εξής:

* Α΄ Κατηγορία
* Β΄ Κατηγορία
### Α΄ Κατηγορία
Το πρωτάθλημα της Α Κατηγορίας διεξήχθη με τη συμμετοχή 10 ομάδων αντί για 12 όπως είχε αρχικά σχεδιαστεί καθώς την ημέρα της κλήρωσης δυο ομάδες (ΑΕ Γερακαρίων, ΑΟ Βασιλικού) επέλεξαν να αγωνιστούν στη Β΄ Κατηγορία. Η διοργάνωση προγραμματίστηκε σε δυο φάσεις. Στην πρώτη φάση οι 10 σύλλογοι αγωνίστηκαν σε έναν γύρο 9 αγωνιστικών. Οι 5 πρώτες συνέχισαν στη 2η φάση στα play off ανόδου και οι 5 τελευταίες στα play out για τον υποβιβασμό μιας ομάδας.

Πρωταθλήτρια ΕΠΣ Ζακύνθου ανακηρύχθηκε η ομάδα του ΑΟ Τσιλιβή μέσω της διαδικασίας των play off όπου η τελική κατάταξη των ομάδων ήταν: ΑΟ Τσιλιβή , ΑΠΣ Ζάκυνθος 1961 , ΑΟ Λεβάντε , Παναρτεμισιακός , Εθνικός Σκουλικάδου Ανέβηκε και η Ζάκυνθος 1961, λόγω μη συμμετοχής του Α.Ο. Κατασταρίου στο πρωτάθλημα της Γ' Εθνικής 2019-20.

Η βαθμολογία των play off (άγνωστα αποτελέσματα σε τρεις αγώνες)

Η βαθμολογία στην α φαση του πρωταθλήματος ήταν

Λόγω αποχώρησης του Απόλλωνα Ζακύνθου τα play out δεν είχαν ουσιαστικό νόημα

### Β΄ Κατηγορία
Στη Β κατηγορία συμμετείχαν αρχικά 12 ομάδες αν και οι ΑΕ Γερακαρίων, ΑΟ Βασιλικών δεν αγωνίστηκαν στο πρωτάθλημα. 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ζακύνθου. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ζακύνθου
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Νέο Κράτος

Υπάρχουν δύο καθεστώτα του 20ού αιώνα που ονομάστηκαν **Νέο Κράτος** (Εστάντου Νόβου). 

* Νέο Κράτος (Πορτογαλία), ή Δεύτερη Δημοκρατία, το πορτογαλικό αυταρχικό καθεστώς μεταξύ του 1933 και 1974
* Νέο Κράτος (Βραζιλία), την περίοδο από το 1937 έως το 1945, υπό την ηγεσία του Ζετούλιου Βάργκας
Βιατσεσλάβ Βορόνιν

Ο **Βιατσεσλάβ Νικολάγιεβιτς Βορόνιν** (ρωσ. Вячеспав Никопаевич Воронин, γενν. 5 Απριλίου 1974) είναι Ρώσος αθλητής του στίβου, και συγκεκριμένα άλτης του ύψους.

Ο Βορόνιν γεννήθηκε στο Βλαντικαφκάς (τότε ονομαζόταν «Ορτζονικίτζε»). Το μεγαλύτερο επίτευγμά του ήταν η κατάκτηση του χρυσού μεταλλίου στο Παγκόσμιο Πρωτάθλημα Στίβου 1999. Ωστόσο, παρά τό ότι συμμετείχε σε τρεις Ολυμπιακούς Αγώνες, δεν κατόρθωσε να κερδίσει κάποιο μετάλλιο εκεί, με καλύτερη θέση μόλις την ένατη, στους Ολυμπιακούς Αγώνες της Αθήνας το 2004. Το ατομικό του ρεκόρ είναι 2,40 μέτρα και το πέτυχε στο Λονδίνο, τον Αύγουστο του 2000.

## Οι σημαντικότεροι αγώνες του

## Παραπομπές


## Εξωτερικοί σύνδεσμοι
* 

Κατηγορία:Ρώσοι αθλητές του στίβου
Κατηγορία:Άλτες του ύψους
Κατηγορία:Παγκόσμιοι πρωταθλητές στίβου
Μέριχας Κύθνου

Ο **Μέριχας** είναι παραθαλάσσιος οικισμός της Κύθνου στη Τοπική Κοινότητα Δρυοπίδας στο Νομό Κυκλάδων. Βρίσκεται στο δυτικό τμήμα του νησιού και απέχει 7 χιλιόμετρα από τη Χώρα (Κύθνος). Η ονομασία του ενδέχεται να προέρχεται από το φυτό *[[ερείκη]]* ή *[[μυρίκη]].* Σήμερα είναι το κυριότερο λιμάνι του νησιού έχοντας ακτοπλοϊκή σύνδεση με τον Πειραιά και το Λαύριο. Αναφέρεται από τους προηγούμενους αιώνες ως το ασφαλέστερο και μεγαλύτερο φυσικό λιμάνι της Κύθνου. Ήδη από την δεκαετία του '40 ήταν το κύριο λιμάνι του νησιού και σε αυτό ζούσαν μερικές οικογένειες ψαράδων. Στον Μέριχα λειτουργούσαν τέσσερα καμίνια. Το πιο παλιό υπήρχε ήδη από τον 19ο αιώνα. Στους θερινούς μήνες έχει έντονη τουριστική κίνηση. Σύμφωνα με την απογραφή του 1991 ο πληθυσμός ανερχόταν στους 181 μόνιμους κατοίκους όμως με την απογραφή του 2001 ο πληθυσμός του νησιού ανήλθε στους 289 μόνιμους κατοίκους. Με την απογραφή του 2011 έχει 369 μόνιμους κατοίκους.

Στο βόρειο τμήμα του Μέριχα βρίσκεται το Βρυόκαστρο και στο νότιο τμήμα του είναι η ιστορική εκκλησία της Παναγίας της Φλαμπουριανής.

Τη δεκαετία του 1970 κατασκευάστηκε το λιμάνι του Μέριχα, ενώ πρωτύτερα οι μετακινήσεις γίνονταν έξω από τον όρμο και ο πληθυσμός μετακινούνταν με καΐκια και βάρκες προς το νησί. Το έτος 2000 κατασκευάστηκαν έργα εξυπηρετήσεως μεγάλων επιβατηγών σκαφών προς διευκόλυνση των κατοίκων και των παραθεριστών.

## Δημογραφία

## Φωτοθήκη

Αρχείο:Merichas.jpg|Μέριχας (Πανοραμική Θέα)
Αρχείο:Merichas Kythnos 201808 view 3.jpg|Μέριχας (Κύθνος)
Αρχείο:ΜΕΡΙΧΑΣ.JPG|Σπίτια του Μέριχα
Αρχείο:Merichas Kythnos 3 Greece 2009.jpg|Το Λιμάνι του Μέριχα
Αρχείο:Λιμάνι του Μέριχα.jpg|Το λιμάνι του Μέριχα (Κύθνος)
Αρχείο:Μέριχας (Κύθνος).jpg|Μέριχας (Κύθνος)
Αρχείο:Μέριχας (Κύθνος) 2.jpg|Μέριχας (Κύθνος) 2
Αρχείο:Μέριχας (Κύθνος) 3.jpg|Μέριχας (Κύθνος) 3


## Παραπομπές


## Πηγές

* 
*  
* 
* 

Κατηγορία:Χωριά της Κύθνου
Λεξικό της ελληνικής και ρωμαϊκής γεωγραφίας

Το ***Λεξικό της ελληνικής και ρωμαϊκής γεωγραφίας*** (αγγλικά: *Dictionary of Greek and Roman Geography*), που δημοσιεύθηκε για πρώτη φορά το 1854, ήταν το τελευταίο από μία σειρά κλασσικών λεξικών που επιμελήθηκε ο Άγγλος ακαδημαϊκός Ουίλλιαμ Σμιθ (1813 &ndash; 1893), που περιελάμβανε ως αδελφικά έργα το *[[λεξικό των ελληνικών και ρωμαϊκών αρχαιοτήτων]]* και το *[[λεξικό της ελληνικής και ρωμαϊκής βιογραφίας και μυθολογίας]]*. Όπως δήλωσε ο Σμιθ στο *Πρόθεμα*: «Το Λεξικό της Γεωγραφίας... σχεδιάστηκε κυρίως για να απεικονίσει τους Έλληνες και Ρωμαίους συγγραφείς και να επιτρέψει σε έναν επιμελή φοιτητή να τα διαβάσει με τον πιο κερδοφόρο τρόπο». Το βιβλίο διατηρεί την περιγραφή: σε δύο τεράστιους τόμους, το λεξικό παρέχει λεπτομερή κάλυψη όλων των σημαντικών χωρών, περιοχών, πόλεων, γεωγραφικών χαρακτηριστικών που εμφανίζονται στην ελληνική και ρωμαϊκή λογοτεχνία, χωρίς να ξεχνάμε αυτά που αναφέρονται αποκλειστικά στη Βίβλο. Το έργο επανεκδόθηκε τελευταία φορά το 2005.

## Δείτε επίσης
* *[[Λεξικό των ελληνικών και ρωμαϊκών αρχαιοτήτων]]* 
* *[[Λεξικό της ελληνικής και ρωμαϊκής βιογραφίας και μυθολογίας]]*

## Παραπομπές


## Πηγές
* Σμιθ, Ουίλλιαμ. *[http://www.perseus.tufts.edu/cgi-bin/ptext?doc=Perseus%3Atext%3A1999.04.0064 Λεξικό της ελληνικής και ρωμαϊκής γεωγραφίας]*, Λονδίνο, (1854) 
* Λεξικό της ελληνικής και ρωμαϊκής γεωγραφίας του Σμιθ από το *[[North American Review]]*, Ιούλιος 1855, σελ. 268-71 
* 

## Πανομοιότυπα
* Μέσω της Αναζήτησης Βιβλίων Google: 
** (1854) ''Λεξικό της ελληνικής και ρωμαϊκής γεωγραφίας, τόμος Ι: Abacaenum - Hytanis'' https://books.google.com/books?id=9y0BAAAAQAAJ
** (1857) ''Λεξικό της ελληνικής και ρωμαϊκής γεωγραφίας, τόμος Β Ιάβαδιος - Ζυμυθός'' https://books.google.com/books?id=-C0BAAAAQAAJ
* Το Internet Archive έχει πολλές εκδόσεις, όπως: 
* 
* 
* 
* 
* 

## Εξωτερικοί σύνδεσμοι
  

Κατηγορία:Διαδικτυακές εγκυκλοπαίδειες
Κατηγορία:Κλασική γεωγραφία
Λεξικό των ελληνικών και ρωμαϊκών αρχαιοτήτων

Το ***Λεξικό των ελληνικών και ρωμαϊκών Αρχαιοτήτων*** (αγγλικά: *Dictionary of Greek and Roman Antiquities*) είναι εγκυκλοπαίδεια αγγλικής γλώσσας, που δημοσιεύθηκε για πρώτη φορά το 1842. Η δεύτερη, βελτιωμένη και διευρυμένη, έκδοση εκδόθηκε το 1848 και υπήρξαν πολλές αναθεωρημένες εκδόσεις μέχρι το 1890. Η εγκυκλοπαίδεια κάλυπτε το νόμο, τη θρησκεία, την αρχιτεκτονική, τον πόλεμο, την καθημερινή ζωή και παρόμοια θέματα, κυρίως από την οπτική ενός κλασσικιστή. Ήταν ένα βιβλίο από μία σειρά έργων αναφοράς για την κλασική αρχαιότητα από τον Ουίλλιαμ Σμιθ, καθώς τα άλλα καλύπτουν πρόσωπα και μέρη. Τρέχει πάνω από ένα εκατομμύριο λέξεις σε οποιαδήποτε έκδοση, και όλες οι εκδόσεις είναι τώρα στο κοινό κτήμα. 

## Δείτε επίσης

* *[[Λεξικό της ελληνικής και ρωμαϊκής γεωγραφίας]]* 
* *[[Λεξικό της ελληνικής και ρωμαϊκής βιογραφίας και μυθολογίας]]* 

## Παραπομπές

## Εξωτερικοί σύνδεσμοι
* Έκδοση του 1870, OCR στην Αρχαία Βιβλιοθήκη 
* Έκδοση του 1875 στο LacusCurtius (περίπου το 50% του: τα ρωμαϊκά άρθρα) 
* Έκδοση του 1890 στο πρόγραμμα Περσέας 

Επίσης, το Internet Archive έχει παράγωγα έργα: 

* Σμιθ, Ουίλλιαμ (1854). **'. [[Νέα Υόρκη]]: Harper & Brothers 
* Σμιθ, Ουίλλιαμ (1874). **'. Νέα Υόρκη: D Appleton & Co. 
* Σμιθ, Ουίλλιαμ (1884). **'. [[Λονδίνο]]: Τ. Μάρεϊ 
* [[Φράνσις Ουέρ-Κόρνις|Ουέρ-Κόρνις, Φράνσις]]. Σμιθ, Ουίλλιαμ (1898). **'. Λονδίνο: Τ. Μάρεϊ 

  

 
Κατηγορία:Διαδικτυακές εγκυκλοπαίδειες
Διομήδης Φωτιάδης

Ο **Διομήδης Φωτιάδης** είναι Κύπριος σκηνοθέτης.

## Βιογραφία
Γεννήθηκε στην Κερύνεια της Κύπρου, όπου μετά το Γυμνάσιο Κερύνειας αποφοίτησε από το Διδασκαλικό Κολλέγιο Κύπρου (αγγλικά: Teachers’ Training College) με έδρα τότε τη Μόρφου. Εργάστηκε αμέσως μετά ως δάσκαλος σε διάφορα σχολεία στο νησί μέχρι το 1962 και μετά συνέχισε τις σπουδές του στη δραματική τέχνη, σκηνοθεσία και διδασκαλία δραματικής τέχνης στο Λονδίνο και το 1966 πήρε τον διακριτικό τίτλο Α.D.B. του DRAMA BOARD (Tutor in Drama and Theater Arts). Στο Λονδίνο σκηνοθέτησε με το BRITISH DRAMA LEAGUE και το FRINGE THEATER (Περιφερειακό Θέατρο του Λονδίνου), έργα των Ουίλλιαμ Σαίξπηρ «Ο έμπορος της Βενετίας», «Το χειμωνιάτικο παραμύθι», Τένεσι Ουίλιαμς «Γλυκό πουλί της νιότης», Χένρικ Ίψεν «Έντα Γκάμπλερ», Μαξ Φρις «Ανδόρρα», Τζορτζ Μπέρναρντ Σο «Σοκολατένιοι στρατιώτες», Άρθουρ Γουότκιν «Amber for Anna», Ντέιβιντ Πάρκερ «The collector», Ουίλιαμ Σόμερσετ Μομ «Ο κύκλος», Τζον Πρίσλεϊ «Επικίνδυνη στροφή», Ντόναλντ Χάουαρθ «Ένας κρίνος στη μικρή Ινδία» κ.ά. Παράλληλα εργάστηκε ως καθηγητής σε διάφορες κρατικές σχολές του Λονδίνου και δίδαξε δραματική τέχνη στη σχολή ηθοποιίας Γουίμπλεντον του Λονδίνου.  

Στην Κύπρο, κατά διάφορες περιόδους, σκηνοθέτησε τα έργα «Ιδιωτικές ζωές» του Νόελ Κάουαρντ, «Ένας ιππότης για τη Βασούλα» του Κώστα Πρετεντέρη, «Ένας υπερφυσικός μπεμπές» του Ότο Σβαρτς, «Αγάπη μου Ουάουα» του Φρανσουά Καμπό, «No room for love» του Άντονι Μάριοτ «Ξύπνα Βασίλη» του Δημήτρη Ψαθά κ.λπ. 

Στην Ελλάδα, από το 1990 εργάστηκε ως καθηγητής δραματικής τέχνης και εξέδωσε το βιβλίο «Η Εξάσκηση του Ηθοποιού». Το 1992 ίδρυσε στην Αθήνα την «Ανωτέρα Σχολή Δραματικής Τέχνης Διομήδη Φωτιάδη», ενώ παράλληλα, κατά περιόδους σκηνοθέτησε θεατρικές παραστάσεις εντός και εκτός σχολής μεταξύ άλλων: «Με συγχωρείς πρωθυπουργέ» του Έντουαρντ Τέιλορ, «Το νησί της Αφροδίτης» του Αλέξη Πάρνη και «Τι σημασία έχει να είναι κανείς σοβαρός» του Όσκαρ Ουάιλντ. Επίσης ασχολήθηκε με τη μετάφραση αγγλικών έργων στα Ελληνικά. Η μεγάλη του αγάπη ήταν η διδασκαλία της τέχνης του θεάτρου στην οποία αφοσιώθηκε ολοκληρωτικά ως το τέλος του βίου του (Φεβρουάριο του 2007), προσπαθώντας να εμφυσήσει στους μαθητές του την πίστη, το ήθος και την προσπάθεια για την επίτευξη των στόχων τους. Ο Διομήδης Φωτιάδης άφησε πίσω του μια μεγάλη και σοβαρή πορεία στη θεατρική εκπαίδευση που συνεχίζεται ως ξεχωριστή παρακαταθήκη για τις νεότερες γενιές μέσα από τις τάξεις της σχολής του.

Κατηγορία:Έλληνες σκηνοθέτες θεάτρου
Κατηγορία:Κύπριοι σκηνοθέτες
Ντίνις Αλμέιδα

Ο **Ντίνις Κόστα Λίμα Αλμέιδα** (*Dinis Costa Lima Almeida,* 28 Ιουνίου 1995) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη Μονακό Β. 

## Σταδιοδρομία σε συλλόγους
Ξεκίνησε τη σταδιοδρομία του στις ακαδημίες νέων της Βαρζίμ. Έκανε το επαγγελματικό ντεμπούτο του τη σεζόν 2013-14, καθώς σημείωσε 7 γκολ για να βοηθήσει την GD Joane να τερματίσει στην 5η θέση στην κανονική περίοδο της τρίτης κατηγορίας, αλλά τελικά να υποβιβαστεί. 

Στη συνέχεια, ο Αλμέιδα πέρασε δύο χρόνια στην ισπανική Σεγούντα Ντιβισιόν Β με τη Ρέους Ντεπορτίου. Το καλοκαίρι του 2016, υπέγραψε με τη Μονακό, όπου αμέσως  πήγε δανεικός στην Ος Μπελενένσες στη Πριμέιρα Λίγα της χώρας του. Έκανε το ντεμπούτο του στις 27 Αυγούστου, ερχόμενος ως αλλαγή στο 46ο λεπτό, σε μία εκτός έδρας νίκη με 1-0 επί της Τοντέλα. Το πρώτο και μοναδικό γκολ του, σημειώθηκε στην τέταρτη εμφάνισή του, βοηθώντας την ομάδα στην εκτός έδρας νίκη με 3-1 επί της Σπόρτινγκ Λισαβόνας. 

Στις 31 Αυγούστου 2017, εξακολουθώντας να ανήκει στη Μονακό, ο Αλμέιδα στάλθηκε δανεικός στη Μπράγκα, όπου αγωνίστηκε με τη Β ομάδα της στη Σεγούντα Λίγα. Την επόμενη σεζόν, στην ίδια κατάσταση, υπέγραψε ετήσιο δανεισμό με την Ξάνθη. Σημείωσε το πρώτο γκολ του για το σύλλογο στις 17 Φεβρουαρίου 2019, σε μία ισοπαλία 1-1 με την ΑΕΛ. Στο τέλος της σεζόν, έληξε ο δανεισμός του και επέστρεψε στη Μονακό.

## Διεθνής σταδιοδρομία
Έχει αγωνιστεί για τις Εθνικές Πορτογαλίας U19 (1 συμ.) και U20 (3 συμ.). 

## Παραπομπές

## Εξωτερικοί σύνδεσμοι
*    
*   
* Στοιχεία εθνικής ομάδας   
*   
* Προφίλ στο Transfermarkt.com 

Κατηγορία:Πορτογάλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Ρέους Ντεπορτίου
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΚΦ Ος Μπελενένσες
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Σπόρτινγκ Κλούμπε ντε Μπράγκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Ασιατικό Πρωτάθλημα Σάμπο

Το **Ασιατικό Πρωτάθλημα Σάμπο** (αγγλικά: *Asian Sambo Championships*) είναι ένα διεθνές πρωτάθλημα σάμπο για αθλητές των Ασιατικών χωρών το οποίο διοργανώνεται ετησίως το  από την Ασιατική Ένωση Σάμπο.

Η διοργάνωση πραγματοποιήθηκε για πρώτη φορά στο Αλμάτι του Καζακστάν μεταξύ 13 και 23 Αυγούστου του 1994. Από το 1994 έως το 2013 διεξήχθη υπό την αιγίδα της Ασιατικής Ομοσπονδίας Σάμπο (ASF) και από το 2013 διεξάγεται από την Ασιατική Ένωση Σάμπο που δημιουργήθηκε ως διάδοχος της ASF.

Στο πρωτάθλημα πραγματοποιούνται οι κατηγορίες Κόμπατ Σάμπο και Σπορτ Σάμπο και διοργανώνεται ετησίως από το 2007.

Το Ασιατικό Πρωτάθλημα Σάμπο έχει πραγματοποιηθεί μέχρι στιγμής έντεκα φορές στην Τασκένδη του Ουζμπεκιστάν, τρεις στο Καζακστάν, δύο στη Ρωσία και μία στις χώρες Μογγολία, Νότια Κορέα και Τουρκμενιστάν. Στο σημερινό πρόγραμμα περιλαμβάνονται 27 αγωνίσματα.

## Διοργανώσεις

## Εξωτερικοί σύνδεσμοι
* Επίσημη ιστοσελίδα της Διεθνούς Ομοσπονδίας Σάμπο
* Επίσημη ιστοσελίδα της Ασιατικής Ένωσης Σάμπο

Κατηγορία:Αθλητικές διοργανώσεις στην Ασία
Κατηγορία:Σάμπο
Problem (τραγούδι της Αριάνα Γκράντε)

Το **Problem** είναι τραγούδι της αμερικανίδας τραγουδίστριας Αριάνα Γκράντε με συμμετοχή της Ίγκι Αζάλια. Γράφτηκε από τους δύο σε συνεργασία με τους Σαβάν Κοτέτσα, Ιλιά Σαλμανζαντέχ και Μαξ Μάρτιν, ενώ ο Πέτερ Κάρλσσον ήταν φωνητικός παραγωγός. Το τραγούδι κυκλοφόρησε από την Republic Records στις 28 Απριλίου 2014. Το τραγούδι ανήκει στο είδος ντανς-ποπ με επιρροές ριθμ εντ μπλουζ.

Το τραγούδι έκανε το ντεμπούτο του στο νούμερο τρία στο ''Billboard'' Hot 100 πωλώντας 438.000 αντίγραφα στην πρώτη εβδομάδα. Το τραγούδι αργότερα έφτασε στο νούμερο δύο. Το τραγούδι παρέμεινε στις πρώτες δέκα θέσεις του Hot 100 για τις πρώτες δεκαέξι εβδομάδες, κάνοντας το ντεμπούτο του στο νούμερο τρία στις 7 Μαΐου 2014 και πέφτοντας από τα κορυφαία δέκα στις 27 Αυγούστου, 2014. Διεθνώς έφτασε το νούμερο 1 των τσαρτ σε Ιρλανδία, Νέα Ζηλανδία, Σκωτία και Ηνωμένο Βασίλειο, ενώ έφτασε στις πρώτες δέκα θέσεις των τσαρτ σε Αυστραλία, Καναδά, Σουηδία, Δανία και Ελλάδα.

Κατηγορία:Singles της Republic Records
Κατηγορία:Singles του 2014
Κατηγορία:Τραγούδια του 2014
Κατηγορία:Σελίδες με πηγές CS1 στα Ισπανικά (es)
Κατηγορία:Σελίδες με πηγές CS1 στα Κορεατικά (ko)
Κατηγορία:Σελίδες με πηγές CS1 στα Νορβηγικά (no)
Κατηγορία:Σελίδες με πηγές CS1 στα Ολλανδικά (nl)
Κατηγορία:Σελίδες με πηγές CS1 στα Ιαπωνικά (ja)
Κατηγορία:Σελίδες με πηγές CS1 στα Γερμανικά (de)
Sulfur (τραγούδι)

Το **"Sulfur"** είναι ένα τραγούδι του αμερικανικού heavy metal συγκροτήματος Slipknot, το οποίο συμπεριλήφθηκε στον τέταρτο δίσκο τους, *[[All Hope Is Gone]]*, του 2008. Τον Ιούνιο του 2009, κυκλοφόρησε και ως single, το τέταρτο από τα συνολικά πέντε του παραπάνω δίσκου. Λίγο πριν, και συγκεκριμένα τον Απρίλιο του 2009, είχε κυκλοφορήσει και video clip για την προώθηση του κομματιού, στο οποίο συμμετείχε για τελευταία φορά ο εκ των ιδρυτών του σχήματος, Joey Jordison. Το κομμάτι έγινε, επίσης, διαθέσιμο και στο βιντεοπαιχνίδι *[[Rock Band]]*, τον Δεκέμβριο του 2009. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2008
Κατηγορία:Singles του 2009
Κατηγορία:Τραγούδια των Slipknot
Κατηγορία:Singles της Roadrunner Records
Συμμετοχή του Ισραήλ στους Ευρωπαϊκούς Αγώνες 2019

Το **[[Ισραήλ]]** θα συμμετέχει στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** στο Μινσκ της Λευκορωσίας από τις 21 έως τις 30 Ιουνίου 2019.

## Συμμετέχοντες
Το Ισραήλ θα στείλει 32 αθλητές σε 10 αθλήματα.

## Τοξοβολία

; Ολυμπιακό τόξο

## Αντιπτέριση

## Πυγμαχία

; Άνδρες

## Ποδηλασία

### Δρόμου

; Άνδρες

; Γυναίκες

## Γυμναστική

### Ακροβατική

### Ενόργανη

; Άνδρες

; Γυναίκες

### Ρυθμική

## Τζούντο

; Άνδρες

; Γυναίκες

## Σκοποβολή

## Πάλη

; Ελεύθερη ανδρών

## Παραπομπές


Ισραήλ
Βασίλης Μπολάνος

Ο **Βασίλης Μπολάνος** (γεννήθηκε στις 7 Ιουλίου του 1958) είναι ο πρόεδρος της Ομόνοιας και εκπρόσωπος των Ελλήνων της Αλβανίας.

## Ιστορία
Το 2007, ο Μπολάνος υποστήριξε ότι η ελληνική κοινότητα της Αλβανίας άξιζε τα ίδια δικαιώματα όπως και οι Αλβανοί στο Κοσσυφοπέδιο. Στις 21 Απριλίου, 2009 καταδικάστηκε σε έξι μήνες φυλάκισης και του επιβλήθηκε πρόστιμο ύψους 3.800 ευρώ για την αφαίρεση πινακίδων. Ο Μπολάνος έφερε αντιρρήσεις για τις πινακίδες που εγκατέστησαν οι αρχές, επειδή ήταν γραμμένες μόνο στα αλβανικά. Ο Μπολάνος άσκησε έφεση κατά της απόφασης, υποστηρίζοντας ότι η εγκατάσταση των πινακίδων ήταν θέμα του δήμου. Παρ'όλα αυτά, ένα εφετείο ακύρωσε την αρχική καταδίκη.

Τον Δεκέμβριο του 2009, μετά από έρευνα του τμήματος διώξεων της Αυλώνας, κατηγορήθηκε για κατάχρηση εξουσίας και παραποίηση επίσημων εγγράφων εκδίδοντας παράνομες άδειες οικοδόμησης κατά μήκος της νότιας Αλβανικής ακτής.

Στις 24 Μαΐου 2010 εξερράγη βόμβα στο διαμέρισμα του Μπολάνου, προκαλώντας ζημιές στο σπίτι και στα γύρω αυτοκίνητα. Το σπίτι του έγινε στόχος επίθεσης στις προηγούμενες εκλογές.

Ο Μπολάνος ήταν ο πρώην δήμαρχος της Χειμάρρας, στη Νοτιοδυτική Αλβανία. Όντας Έλληνας, ο Μπολάνος είναι ο πρόεδρος της ''Ομόνοιας'', οργάνωσης η οποία εκπροσωπεί τα δικαιώματα της ελληνικής μειονότητας στην Αλβανία, καθώς και ένα μέλος του Κόμματος Ένωσης Ανθρωπίνων Δικαιωμάτων. Στις 8 Μαΐου, 2011 έχασε στις δημοτικές εκλογές από τον Γιώργο Γκόρο του Σοσιαλιστικού Κόμματος. Αν και ο Μπολάνος έχασε τις εκλογές, ο συνδυασμός του εξασφάλισε τον μεγαλύτερο αριθμό των εδρών του δημοτικού συμβουλίου.

## Παραπομπές


Κατηγορία:Βορειοηπειρώτες
Κατηγορία:Βορειοηπειρώτες πολιτικοί
Κατηγορία:Έλληνες ομογενείς πολιτικοί
Ανδρέας Ιδρωμένος

Ο **Ανδρέας Ιδρωμένος** (1764–1843) ήταν Έλληνας λόγιος, ιερέας και δάσκαλος

## Βιογραφικά στοιχεία
Γεννήθηκε το 1764 στην Πάργα και μαθήτευσε πλάι στους Ακάκιο Δεσύλλα, ο οποίος ήταν θείος του, και Αγάπιο Λεονάρδο, λόγιο μοναχό. Το 1791 χειροτονήθηκε ιερέας και στη συνέχεια μελέτησε κείμενα αρχαίων Ελλήνων συγγραφέων, καταφέρνοντας να καλλιεργήσει τη φιλολογική του μόρφωση. Διορίστηκε αρχειοφύλακας και στη συνέχεια διευθυντής του κοινοτικού σχολείου στην Πάργα. Προσωπικός του βοηθός ήταν ο Χριστόφορος Περραιβός, μέσω του οποίου μυήθηκε στα επαναστατικά σχέδια του Ρήγα Βελεστινλή. Μετά από όλα αυτά ο Ιδρωμένος αναδείχθηκε ο κυριότερος πολιτικός σύμβουλος των κατοίκων της Πάργας και του Σουλίου στον αγώνα τους εναντίον του Αλή Πασά. Ο Αλή Πασάς τον κάλεσε ανεπιτυχώς στα Ιωάννινα, έχοντας απώτερο σκοπό να τον δολφονήσει.

Όταν, το 1797, η Κέρκυρα καταλήφθηκε από τους Γάλλους, ο Ανδρέας Ιδρωμένος παρακάλεσε τον Ναπολέοντα να συμπεριλάβει και την περιοχή της Πάργας υπό την προστασία του. Τα γεγονότα που ακολούθησαν, όπως η Άλωση της Πρέβεζας από τον Αλή Πασά το 1798 και η υποταγή του Σουλίου το 1803, απογοήτευσαν τον Ιδρωμένο, ο οποίος αναγκάστηκε το 1804 να μετακομίσει στην Κέρκυρα, μετά από πρόσκληση του Ιωάννη Καποδίστρια. Εκεί υπήρξε διευθυντής του Ελληνικού Φροντιστηρίου, ενώ από το 1808 υπήρξε μέλος της Ιονίου Ακαδημίας και της Βιβλικής Ακαδημίας. Το 1824 εξελέγη επίτιμος καθηγητής της Ιονίου Ακαδημίας, ενώ παράλληλα συνέγραψε ηθικοδιδακτικά έργα, λόγους, επιστολές, θρησκευτικές ακολουθίες αλλά και ωδές χρησιμοποιώντας αρχαϊκό μέτρο. Πέθανε στις 27 Ιανουαρίου 1843 στην Κέρκυρα.

## Παραπομπές


Κατηγορία:Έλληνες δάσκαλοι
Κατηγορία:Έλληνες κληρικοί
Κατηγορία:Έλληνες λόγιοι του 19ου αιώνα
Ζωολογικός κήπος του Σινσινάτι

Ο **ζωολογικός κήπος του Σινσινάτι** (αγγλικά: Cincinnati Zoo and botanical garden) είναι ζωολογικός και βοτανικός κήπος στο Οχάιο των ΗΠΑ. Ιδρύθηκε το 1875. Στεγάζει 1896 είδη ζώων.

## Περιστατικό με γορίλα
Το 2016, ένας αρσενικός γορίλας ονόματι Χαράμπε θανατώθηκε ύστερα από περιστατικό. Ένα 4χρονο παιδί διέφυγε της προσοχής της μητέρας του και έπεσε στον χώρο όπου ζουν οι γορίλες. Οι επιστάτες αναγκάστηκαν να σκοτώσουν το γορίλα ο οποίος πλησίασε και περιεργάστηκε το παιδί, υποστηρίζοντας ότι θα μπορούσε να το τραυματίσει. Το ζήτημα έφερε θύελλα αντιδράσεων.

Κατηγορία:Ζωολογικοί κήποι
Β΄ Εθνική ποδοσφαίρου ανδρών 2019-20

Το πρωτάθλημα της **Β΄ Εθνικής ποδοσφαίρου ανδρών 2019–20** (γνωστό και ως **Football League**) είναι η τρίτη σε σπουδαιότητα ελληνική ποδοσφαιρική κατηγορία και θα διεξαχθεί σε έναν όμιλο με τη συμμετοχή 14 ομάδων. Είναι η πρώτη περίοδος που αποτελεί την τρίτη κατηγορία μετά την αναδιάρθρωση των επαγγελματικών πρωταθλημάτων του 2019. Την ευθύνη για τη διοργάνωση του πρωταθλήματος έχει η Ένωση Football League. Το πρωτάθλημα διακόπηκε τον Μάρτιο του 2020 λόγω της πανδημίας του νέου κορονοιού και ματαιώθηκε οριστικά τον Ιούνιο με επικύρωση της παρούσας βαθμολογίας.

## Ομάδες
Σύμφωνα με τις προκηρύξεις των πρωταθλημάτων Football League και Γ΄ Εθνικής Ερασιτεχνικής της προηγούμενης περιόδου οι 14 Π.Α.Ε. που θα συγκροτούν την κατηγορία θα είναι οι δυο που κατέλαβαν τις θέσεις 11 και 12 στο πρωτάθλημα Football League 2018-19 και οι δώδεκα ΠΑΕ που θα συσταθούν από τους ερασιτεχνικούς συλλόγους που προβιβάστηκαν από τη Γ΄ Εθνική.   

Στις 7 Αυγούστου έγινε γνωστό ότι δυο ομάδες δε δήλωσαν συμμετοχή: ο 11ος της Football League Ηρακλής Θεσσαλονίκης και ο πρωταθλητής του 3ου ομίλου της Γ΄ Εθνικής Κρόνος Αργυράδων. Τις δυο κενές θέσεις αναπλήρωσαν  η Νίκη Βόλου και η Καλαμάτα. Ο Νέστος Χρυσούπολης (που ήταν 2ος επιλαχών) είχε ανακοινώσει ότι δε προτίθεται να δηλώσει συμμετοχή στη Football League λόγω αδυναμίας κάλυψης των οικονομικών απαιτήσεων της κατηγορίας. 

## Σύστημα διεξαγωγής
Στις πρώτες συναντήσεις της διοργανώτριας αρχής αποφασίστηκε δυο ομάδες να εξασφαλίζουν  την άνοδο στην Super League 2 και τέσσερις να υποβιβάζονται στη Γ΄ Εθνική, χωρίς τη διεξαγωγή play off/play out. Η κλήρωση έγινε την Τετάρτη 4 Σεπτεμβρίου. Η έναρξη του πρωταθλήματος ορίστηκε για τις 29 Σεπτεμβρίου 2019 και η λήξη του ορίστηκε στις 29 Μαρτίου 2020. Λόγω της πανδημίας, αποφασίστηκε στις 13 Μαρτίου 2020 η αναστολή του πρωταθλήματος και στις 2 Ιουνίου 2020 η οριστική διακοπή του.

## Βαθμολογία

### Αποτελέσματα

## Σκόρερ

## Παραπομπές


Κατηγορία:Εγχώρια ποδοσφαιρικά πρωταθλήματα 2019–2020
Αγία Παρασκευή Καρδίτσας

Με την ονομασία **Αγία Παρασκευή Καρδίτσας** αναφέρονται:

* η Αγία Παρασκευή Πλαστήρα Καρδίτσας, οικισμός του νομού Καρδίτσας στον δήμο Πλαστήρα.

* η Αγία Παρασκευή Σοφάδων Καρδίτσας, οικισμός του νομού Καρδίτσας στον δήμο Σοφάδων.
All Hope Is Gone

Το ***All Hope Is Gone*** είναι το τέταρτο άλμπουμ του αμερικανικού heavy metal συγκροτήματος Slipknot, το οποίο κυκλοφόρησε στις 20 Αυγούστου του 2008, από την Roadrunner Records. Το άλμπουμ κυκλοφόρησε σε δύο εκδόσεις: σε μία απλή σε CD και σε μία σπέσιαλ, η οποία μεταξύ άλλων περιείχε πολυσέλιδο βιβλιαράκι και 3 bonus tracks. Στιχουργικά ο δίσκος, ασχολείται με θέματα όπως ο θυμός, η ψύχωση, η δυσαρέσκεια και τη μουσική βιομηχανία. 

Ο δίσκος, γενικά, απέσπασε καλά σχόλια από τους κριτικούς, με το άλμπουμ να φτάνει στην κορυφή 9 διαφορετικών charts παγκοσμίως, όπως για παράδειγμα στα αμερικανικά Billboard 200, κι έγινε ο πρώτος δίσκος τους που καταφέρνει κάτι τέτοιο. Στις 10 Αυγούστου του 2010, έγινε και πλατινένιος στις Ηνωμένες Πολιτείες, πουλώντας πάνω από 1 εκατομμύριο αντίτυπα. Η συνολική διάρκεια του δίσκου είναι 57 λεπτά και 57 δευτερόλεπτα, γεγονός που τον καθιστά τον μικρότερο δίσκος του έως εκείνη τη στιγμή. Επίσης, είναι ο τελευταίος δίσκος του σχήματος, που συμμετείχε το πρώτο line-up του, αφού, πρώτον, στις 24 Μαΐου του 2010, ο μπασίστας Paul Grey πέθανε, ενώ, δεύτερον, ο ντράμερ Joey Jordison, αποχώρησε τον Δεκέμβριο του 2013. 

## Λίστα τραγουδιών

## Παραπομπές
 

## Εξωτερικοί σύνδεσμοι
* Official album website

Κατηγορία:Άλμπουμ του 2008
Κατηγορία:Άλμπουμ των Slipknot
Κατηγορία:Άλμπουμ από την Roadrunner Records
Κληματάκι Γρεβενών

Το **Κληματάκι** είναι ορεινό χωριό της περιφερειακής ενότητας Γρεβενών σε υψόμετρο 710 μέτρα.

## Γεωγραφία - Αξιοθέατα
Το Κληματάκι βρίσκεται στα βόρεια όρια των Γρεβενών με την περιφερειακή ενότητα Κοζάνης σε απόσταση 23 χλμ. ΒΔ.-Β. από τα Γρεβενά και 24 χλμ. Δ.-ΝΔ. από τη Σιάτιστα. Είναι κτισμένο σε περιοχή κατάφυτη από βελανιδιές και πολιτισμικά ανήκει στα μαστοροχώρια των Γρεβενών ή Βοίου. Σε απόσταση 4 χλμ. βόρεια από το χωριό και προς το Ανθοχώρι υπάρχει το πέτρινο γεφύρι της Πραμόριτσας το οποίο  είναι κτισμένο στον παραπόταμο του Αλιάκμονα Πραμόριτσα. Πρόκειται για τετράτοξο γεφύρι με δυο καμάρες το οποίο κτίστηκε τον 19ο αι. με σκοπό να εξυπηρετεί τον οδικό άξονα Τσοτυλίου - Γρεβενών και από το 1995 έχει χαρακτηριστεί ως ιστορικό διατηρητέο μνημείο. Αξιοθέατα του χωριού είναι η τρίκλητη βασιλική εκκλησία του Αγίου Γεωργίου που κτίστηκε το 1866, το παλιό πέτρινο δημοτικό σχολείο το οποίο λειτουργεί ως πολιτιστικό κέντρο και οι πολλές βρύσες του.

## Ιστορία - Διοικητικά
Οι παλιές ονομασίες του χωριού *Νταβρόνιστα* και *Δοβρούνιστα* φανερώνουν κατοίκηση από την εποχή του Βυζαντίου και την κάθοδο σλαβικών φύλων τον 7ο αιώνα (Σκλαβηνίες). Την περίοδο της τουρκοκρατίας αναφέρεται ως τσιφλίκι μπέη και την στις αρχές του 19 αιώνα όταν ο Αλή Πασάς κατέλαβε τα Γρεβενά ήταν υπό την προστασία του Βελή Αγά. Στην απογραφή του 1856 αναφέρεται ως Ελευθεροχώρι με 17 μουσουλμανικά και 29 χριστιανικά σπίτια.

Αναφέρεται επίσημα ως *Νταβρόνιστα* στο ΦΕΚ 260Α - 31/12/1918 με το οποίο ορίζεται έδρα της ομώνυμης κοινότητας. Το 1919 διορθώθηκε σε *Δοβρούνιστα* μέχρι το 1927, οπότε μετονομάστηκε σε Κληματάκι. Σύμφωνα με το σχέδιο Καλλικράτης, αποτελεί τη τοπική κοινότητα Κληματακίου που ανήκει στην δημοτική ενότητα Ηρακλεωτών του Δήμου Γρεβενών και σύμφωνα με την απογραφή του 2011 έχει πληθυσμό 82 κατοίκους.

## Εξωτερικοί σύνδεσμοι
*Τα αξιοθέατα στο Κληματάκι από τον ιστότοπο https://klimataki.gr
*Φωτογραφίες για το γεφύρι της Πραμόριτσας από τον ιστότοπο http://www.pamegrevena.gr

## Παραπομπές


Κατηγορία:Δήμος Γρεβενών
Κληματάκι
ΑΣΦΑΛΕΣ Δίκτυο

Το **ΑΣΦΑΛΕΣ Δίκτυο (SAFE Network)** είναι ένα αυτόνομο δίκτυο ομότιμων κόμβων, αναπτύσεται από τη MaidSafe, μια εταιρεία λογισμικού που εδρεύει στη Σκωτία. Σχεδιάστηκε από τον David Irvine και είναι ένα έργο ανοιχτού κώδικα. *Το SAFE* στο SAFE Network σημαίνει Ασφαλής Πρόσβαση για όλους (Secure Access for Everyone) και το λογισμικό είναι στη φάση δοκιμής alpha από το 2016. 

## Περιγραφή
Το ΑΣΦΑΛΕΣ Δίκτυο έχει ως στόχο να δημιουργήσει ένα αποκεντρωμένο αυτόνομο δίκτυο ομότιμων κόμβων όπου θα στεγάζει όλα τα δεδομένα όπως ιστοσελίδες, εφαρμογές, και τα δεδομένα που θα ανεβάζει ο κάθε χρήστης για να είναι διαθέσιμα από οπουδήποτε, και όλα αυτά θα είναι κρυπτογραφημένα, ασφαλή, τεμαχισμένα και διανεμημένα σε πολλά σημεία, και μόνο ο κάτοχος θα έχει προσβαση και έλεγχο πάνω σε αυτά. 

## Από τι αποτελείται
Το ΑΣΦΑΛΕΣ Δίκτυο αποτελείται απo:

* Crust - Το Crust (Connections in Rust) είναι μια βιβλιοθήκη δικτύωσης χαμηλού επιπέδου, η οποία είναι βελτιστοποιημένη για τις συνδέσεις peer-to-peer και τη μεταφορά δεδομένων. Υποστηρίζει πολλαπλά πρωτόκολλα που επιτρέπουν στους συνηθισμένους υπολογιστές και smartphones να συνδεθούν μεταξύ τους και είναι κρυπτογραφικά ασφαλής.
* Routing - Στην κορυφή του Crust βρίσκεται η Δρομολόγηση. Είναι το στρώμα δικτύωσης επικάλυψης και δρομολόγησης που σχηματίζει τον εγκέφαλο του δικτύου SAFE. Σκοπός του είναι να διαμορφώσει σε αυτό ένα αποκεντρωμένο διαδίκτυο και να δρομολογήσει πληροφορίες. To Routing χρησιμοποιεί έναν αλγόριθμο consensus που έχει ονομαστει PARSEC από τα βασικά στοιχεία που τον προσδιορίζουν Protocol for Asynchronous, Reliable, Secure and Efficient Consensus.
** "PARSEC" - Το PARSEC είναι ένας αλγόριθμος ο οποίος φροντίζει αυτόματα να παίρνονται αποφάσεις για το οποιαδήποτε μεταβολή στο ΑΣΦΑΛΕΣ Δίκτυο
* Vaults - Τα Vaults είναι οι τρόποι με τους οποίους οι χρήστες παρέχουν πόρους (αποθηκευτικό χώρο, επεξεργαστική ισχύ, και διάθεση πληροφοριών μέσω σύνδεσης στο διαδίκτυο) έναντι πληρωμής.
* Clients - Τα Clients είναι ο τρόπος ανεβάσματος δεδομένων και περιήγησης στον ιστό του ΑΣΦΑΛΟΥΣ Δικτύου (όσο διαρκεί η alpha φάση 2 οι τρόποι είναι μέσω του SAFE Browser, του Web Hosting Manager και μέσω οποιονδήποτε περιηγητή με χρήση proxy)

## Ιστορικό

* Το 1996 γεννήθηκε η ιδέα από το Irvine για ένα αποκεντρωμένο δίκτυο όλων των υπολογιστών για να μιλάνε μεταξύ τους χωρίς Server
* Τα επόμενα χρόνια ανέπτυξε την ιδέα του σε ένα έργο που το ονόμασε ΑΣΦΑΛΕΣ Δίκτυο και το 2006 δημιούγησε την εταιρία MaidSafe με σκοπό να ολοκληρώσει το Δίκτυο
* Το 2016 διέθεσε στο κοινό ένα alpha προσχέδιο του Δικτύου για να αποδειχθεί εάν δουλεύει και να δοκιμαστεί από το κοινό
* το 2017 διέθεσε το alpha 2

## Παραπομπές


Κατηγορία:Δίκτυα υπολογιστών
Κατηγορία:Λογισμικό ανοικτού κώδικα
Αχμάντ Σιρχιντί

Ο **Αχμάντ Σιρχιντί**, γνωστός επίσης και ως Σάιχ Αχμάντ Σιρχιντί ήταν Ινδός μουσουλμάνος θεολόγος και εκπαιδευτικός (1593-1624), ο οποίος συνέβαλε ουσιαστικά στην παλινόρθωση της μουσουλμανικής ορθοδοξίας μετά την πανθειστική επίδραση της ινδουιστικής διδασκαλίας σε Ινδούς και Πακιστανούς μουσουλμάνους και Σουφιστές. Προσβάλλοντας τις δοξασίες των Σουφιστών, που τις διέδιδε ο Ιμπν αλ-Αραμπή, ο Αχμάντ επανεβεβαίωσε την αληθινή διάκριση ανάμεσα στον θεό, τον άνθρωπο και τον κόσμο και ήταν ο εμπνευστής της κωδικοποίησης του μουσουλμανικού νόμου 

## Παραπομπές


Κατηγορία:Ινδοί
Κατηγορία:Θεολόγοι
Κατηγορία:Εκπαιδευτικοί
Καστελλάνοι Κέρκυρας

Με την ονομασία **Καστελλάνοι Κέρκυρας** αναφέρονται:
* οι  Καστελλάνοι Αγίου Γεωργίου Κέρκυρας
* οι Καστελλάνοι Αχιλλείων Κέρκυρας
Συμμετοχή της Δανίας στους Ευρωπαϊκούς Αγώνες 2019

Η **[[Δανία]]** συμμετείχε στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** στο Μινσκ της Λευκορωσίας από τις 21 έως τις 30 Ιουνίου 2019.

## Μετάλλια

## Τοξοβολία

; Ολυμπιακό τόξο

; Σύνθετο τόξο

## Στίβος

## Αντιπτέριση

## Σκοποβολή

; Άνδρες

; Γυναίκες

; Μικτό

## Επιτραπέζια αντισφαίριση

## Παραπομπές


Δανία
Κοκκινιά Γρεβενών

*Για συνώνυμους οικισμούς στην Ελλάδα δείτε το λήμμα: [[Κοκκινιά]]*

Η **Κοκκινιά** είναι ορεινό χωριό της περιφερειακής ενότητας Γρεβενών σε υψόμετρο 670 μέτρα.

## Γεωγραφικά - ιστορικά στοιχεία
Η Κοκκινιά βρίσκεται στα βόρεια όρια των Γρεβενών με την περιφερειακή ενότητα Κοζάνης σε απόσταση 22 χλμ. Β.-ΒΑ. από τα Γρεβενά και 13 χλμ. ΝΔ. από τη Σιάτιστα. Σε απόσταση 5 χλμ. ανατολικά από το χωριό, μετά την ΕΟ Κοζάνης - Γρεβενών και την Εγνατία Οδό υπάρχουν ερείπια από το πέτρινο "γεφύρι του Πασά" το οποίο αποτελούσε σημαντικό πέρασμα του ποταμού Αλιάκμονα και ένωνε τα Γρεβενά με την Κοζάνη. Κτίστηκε το 1806, το μήκος του έφτανε τα 100 μ. και είχε έξι ανόμοιες καμάρες και πάνω από τα μεσόβαθρα του ανακουφιστικά ανοίγματα. Στις 14 Απριλίου 1941 ανατινάχτηκε από τους Άγγλους για να μην περάσουν οι Γερμανοί. Από το 1990 έχει χαρακτηριστεί ως ιστορικό διατηρητέο μνημείο. Η παλιά ονομασία του χωριού είναι *Σούμπινο* και έτσι αναφέρεται στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Το  1927 μετονομάστηκε σε Κοκκινιά. Σύμφωνα με το σχέδιο Καλλικράτης, μαζί με τη Νέα Τραπεζούντα αποτελούν την τοπική κοινότητα Κοκκινιά που ανήκει στην δημοτική ενότητα Ηρακλεωτών του Δήμου Γρεβενών και σύμφωνα με την απογραφή του 2011 ως κοινότητα έχει πληθυσμό 242 κατοίκους, ενώ ως οικισμός 223.

## Εξωτερικοί σύνδεσμοι
*Τα ερείπια του γεφυριού του Πασά από τον ιστότοπο https://web.archive.org/web/20170520171109/http://monopatia-pindos.uowm.gr/

## Παραπομπές


Κατηγορία:Δήμος Γρεβενών
Κοκκινιά
Κνίδη Γρεβενών

Η **Κνίδη** είναι ορεινός οικισμός της Μακεδονίας στην Περιφερειακή Ενότητα Γρεβενών σε υψόμετρο 690 μέτρα.

## Γεωγραφικά - ιστορικά στοιχεία
Η Κνίδη βρίσκεται προς τα βορειοανατολικά όρια με την Περιφερειακή Ενότητα Κοζάνης, ανατολικά του Αλιάκμονα, σε απόσταση 18 χλμ. ανατολικά από τα Γρεβενά. Το χωριό είναι κτισμένο στις νοτιοανατολικές πλαγιές του όρους Προφήτης Ηλίας και σε περιοχή με πλούσιο φυσικό περιβάλλον. Βορειοδυτικά του χωριού, σε απόσταση 3,5 χλμ. και στον δρόμο προς τη Μικροκλεισούρα, στη τοποθεσία "Κρεμαστός" έχουν βρεθεί ευρήματα τα οποία χρονολογούνται στην Αρχαία Νεολιθική περίοδο στην 7η χιλιετία π.Χ.. Στον Κώδικα της Ζάβορδας αναφέρονται πολλοί κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).  Αξιοθέατο είναι η εκκλησία της Κοίμησης της Θεοτόκου, η οποία κτίστηκε το 1885, διακοσμείται από αξιόλογο τέμπλο και από το 1962 έχει χαρακτηριστεί  ως ιστορικό διατηρητέο μνημείο.

## Αξιοθέατα
Στο χωριό μπορείτε να επισκεφτείτε το ναό της Κοίμησης της Θεοτόκου, αλλά και τα αρχαιολογικά ευρήματα στην περιοχή Κρεμαστός. Επίσης, στα χωριά της περιοχής θα βρείτε σε αφθονία φρέσκα και αποξηραμένα μανιτάρια, σπιτικές μαρμελάδες και γλυκά του κουταλιού από φρέσκα φρούτα, εκλεκτά κρεατικά και χειροποίητα ζυμαρικά.

## Ονομασία - διοικητικά στοιχεία
Η παλιά ονομασία του χωριού είναι *Κοπρίβα* και έτσι αναφέρεται το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας και να ανήκει στο νομό Κοζάνης. Το 1927 με το ΦΕΚ 206Α - 28/09/1927 μετονομάζεται σε Κνίδη. Το 1964 με το ΦΕΚ 185Α - 30/10/1964 αποσπάται στο νομό Γρεβενών. Μαζί με τη Μικροκλεισούρα, την Ιτέα, το Πιστικό και τον Πόρο αποτελούν τη τοπική κοινότητα Κνίδης που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 610 κατοίκους, ενώ ως οικισμός 264.

## Εξωτερικοί σύνδεσμοι

* Το θέμα της μονιμότητας στην Αρχαιότερη Νεολιθική του βορειοελλαδικού χώρου, Όλγα Καρελανίδου, Κρεμαστός Κνίδης, σελ. 77-78

## Παραπομπές


Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Μιχαήλ Κάσσος

Ο **Μιχαήλ Κάσσος** ήταν Έλληνας πολιτικός, βουλευτής και πρόεδρος του αλβανικού Κοινοβουλίου, καθώς και εκπρόσωπος της ελληνικής κοινότητας στην Αλβανία.

Ο Κάσσος αποτελεί γόνος ελληνικής οικογένειας στο χωριό Σεπέρ της Ζαγοριάς, στο έδαφος της τότε Οθωμανικής Αυτοκρατορίας (σημερινή νότια Αλβανία). Το 1914, υποστήριξε το φιλοελληνικό κόμμα που ίδρυσε την Αυτόνομη Δημοκρατία της Βορείου Ηπείρου και αγωνίστηκε ενάντια στην προσάρτηση της περιοχής στο νεοσύστατο Αλβανικό Πριγκιπάτο.

Με την ενσωμάτωση της Βορείου Ηπείρου στην Αλβανία κατάφερε να αποκτήσει επιρροή στην αλβανική πολιτική σκηνή. Το 1923 έγινε μέλος του Αλβανικού Κοινοβουλίου για την επαρχία Αργυροκάστρου. Υποστήριξε τον Αχμέτ Ζόγου, ο οποίος εξελέγη Πρόεδρος της Αλβανίας το 1925. Για ένα σύντομο χρονικό διάστημα ο Κάσσος έγινε πρόεδρος του αλβανικού Κοινοβουλίου. Αργότερα τοποθετήθηκε πρέσβης Αλβανίας στην Ελλάδα.

Ο Κάσσος, μαζί με άλλους εκπροσώπους της ελληνικής μειονότητας στο αλβανικό Κοινοβούλιο, υποστήριξε τα δικαιώματα εκπαίδευσης των Ελλήνων στην Αλβανία.

## Παραπομπές


Κατηγορία:Οθωμανοί πολιτικοί
Κατηγορία:Βορειοηπειρώτες
Κατηγορία:Βορειοηπειρώτες πολιτικοί
Κατηγορία:Πρέσβεις της Αλβανίας στην Ελλάδα
Μαρία της Σουαβίας

Η **Μαρία της Σουαβίας** (Αρέτσο, 3 Απριλίου 1201 - 29 Μαρτίου 1235) μέλος του Οίκου των Χοενστάουφεν ήταν τρίτη κόρη και παιδί του Φιλίππου της Σουαβίας και της Ειρήνης Αγγελίνας, κόρης του Βυζαντινού αυτοκράτορα Ισαάκιου Β΄ Άγγελου. Η Μαρία έμεινε ορφανή και από τους δύο γονείς σε ηλικία μόλις 7 ετών, όταν ο πατέρας της δολοφονήθηκε από τον Όθωνα Η΄ δούκα της Βαυαρίας και η μητέρα της πέθανε αμέσως μετά στη γέννα της μικρότερης αδελφής της, που δεν επέζησε.

## Οικογένεια

Παντρεύτηκε τον Ερρίκο Β΄ δούκα της Βραβάντης (στο σημερινό Βέλγιο) και μαζί του απέκτησε:

* Ματθίλδη 1224-1288, παντρεύτηκε πρώτα τον Ροβέρτο Α΄ κόμη του Αρτουά, με τον οποίο απέκτησε δύο παιδιά και έπειτα τον Γκυ Γ΄ κόμη τού Σαιν-Πολ, με τον οποίο απέκτησε έξι παιδιά.
* Βεατρίκη 1225-1288, παντρεύτηκε πρώτα τον Ερρίκο Ράσπε, λάντγκραβο της Θουριγγίας (του Οίκου των Λουδοβικιδών) και έπειτα τον Γουλιέλμο Β΄ κόμη της Φλάνδρας· δεν απέκτησε παιδιά.
* Μαρία π. 1226-1256, παντρεύτηκε τον Λουδοβίκο Β΄ των Βίττελσμπαχ δούκα της Άνω Βαυαρίας και του Παλατινάτου. Αποκεφαλίστηκε από τον σύζυγό της, λόγω υποψιών για απιστία.
* Μαργαρίτα απεβ. 1277, ηγουμένη στο αβαείο του Βάλντουκ (στο Χερντόγκενταλ).
* Ερρίκος Γ΄ π. 1230-1261, δούκας της Βραβάντης. Παντρεύτηκε την Αδελαΐδα της Βουργουνδίας, κόρη του Ούγου Δ΄ δούκα της Βουργουνδίας.
* Φίλιππος, πέθανε νέος.

Η Μαρία της Σουαβίας πέθανε στο Λέουβεν πέντε μέρες πριν τα 34α γενέθλια της (29 Μαρτίου 1235)· σε έξι μήνες ο σύζυγός της διαδέχθηκε τον πατέρα του σαν δούκας της Βραβάντης και της Λοθαρίας (Λοτιέ).

## Πρόγονοι



	

## Παραπομπές


## Πηγές
*Baldwin, Philip B. (2014). Pope Gregory X and the Crusades. The Boydell Press.
*Dunbabin, Jean (2011). The French in the Kingdom of Sicily, 1266–1305. Cambridge University Press.

Κατηγορία:Οίκος των Χοενστάουφεν
Ποδόσφαιρο άμμου στους Ευρωπαϊκούς Αγώνες 2019

Το ποδόσφαιρο άμμου στους Ευρωπαϊκούς Αγώνες 2019 θα διοργανωθεί στο Ολυμπιακό Συγκρότημα Αθλημάτων από τις 25 έως τις 29 Ιουνίου 2019 στο Μινσκ της Λευκορωσίας. 96 αθλητές από 8 ομάδες θα συμμετέχουν.

## Πρόκριση

## Επιλογή

### Θέσεις

## Φάση Ομίλων
*Όλες οι ώρες είναι τοπικές. ([[UTC+3]]).*

### Όμιλος A

----

----

### Όμιλος Β

----

----

## Αγώνες κατάταξης

### Αγώνες 5–8ης θέσης

### Ημιτελικοί 5–8ης θέσης

----

### Αγώνας 7ης θέσης

### Αγώνας 5ης θέσης

## Φάση των 4

### Αγώνες 1–4ης θέσης

### Ημιτελικοί

----

### Αγώνας χάλκινου μεταλλίου

### Αγώνας χρυσού μεταλλίου

## Παραπομπές


Ποδόσφαιρο άμμου
Δαφνώνας Ξάνθης

Ο **Δαφνώνας** (πρώην *Μαχμουτλή* και *Μάματλι*) είναι χωριό του δήμου Ξάνθης στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 ο πληθυσμός του ανερχόταν σε 235 κατοίκους, από 290 το 2011.

## Γενικά και ιστορικά στοιχεία
Ο οικισμός βρίσκεται 5 χιλιόμετρα δυτικά της Σταυρούπολης και είναι κτισμένος σε υψόμετρο 160 μέτρων. Μέχρι το 1926 το όνομα του οικισμού ήταν Μαχμουτλή. Μετά την ανταλλαγή των πληθυσμών το 1922 στον Δαφνώνα εγκαταστάθηκαν Έλληνες πρόσφυγες, καθιστώντας τον έναν αμιγώς προσφυγικό οικισμό, με κυρίαρχο το ποντιακό στοιχείο.

Ένας δρόμος στο κέντρο του χωριού περνά από την πλατεία όπου βρίσκεται η εκκλησία του Αγίου Παντελεήμονα, τα καφενεία, οι ταβέρνες και γενικά το «εμπορικό κέντρο». Αποτελείται από παλιά γραφικά σπιτάκια και πολλά καινούργια όλα κατασκευασμένα σε απόλυτη αρμονία με το περιβάλλον. Στην εκκλησία του Αγίου Παντελεήμονα υπάρχει ανδριάντας του πρώην Υπουργού Γεωργίας της Ελλάδας, Αλέξανδρου Μπαλτατζή, με καταγωγή από το διπλανό χωριό Νεοχώρι Ξάνθης, ο οποίος θεωρείται μέγας ευεργέτης της ευρύτερης περιοχής. Στο χωριό επίσης υπάρχει και λειτουργεί και δεύτερη εκκλησία του Αγίου Γεωργίου.

Οι υποδομές του Δαφνώνα περιλαμβάνουν γήπεδο ποδοσφαίρου, καθώς και δημοτικό σκοπευτήριο.

## Απογραφές πληθυσμού
Ο ακόλουθος πίνακας περιλαμβάνει τη δημογραφική εξέλιξη του οικισμού:

## Παραπομπές


Κατηγορία:Χωριά της περιφερειακής ενότητας Ξάνθης
Σιμόν Στεφάνι

Ο **Σιμόν Στεφάνι** (, 3 Ιανουαρίου 1929 - 2 Αυγούστου 2000) ήταν Αλβανός πολιτικός της κομμουνιστικής εποχής. Ο Στεφάνι γεννήθηκε στην Πρεμετή. Υπηρέτησε ως Πρόεδρος της Συνέλευσης της Δημοκρατίας της Αλβανίας από τις 25 Δεκεμβρίου 1978 έως τις 22 Νοεμβρίου του 1982, καθώς και μέλος της Κεντρικής Επιτροπής του Κόμματος Εργασίας της Αλβανίας από το 1976 έως το 1991. Ο Στεφάνι ήταν εν μέρει ελληνικής καταγωγής.

## Παραπομπές


Κατηγορία:Αλβανοί πολιτικοί
Κατηγορία:Βορειοηπειρώτες πολιτικοί
Κατηγορία:Βορειοηπειρώτες
Κατηγορία:Αλβανοί ελληνικής καταγωγής
Ασπρόκαμπος (αποσαφήνιση)

Με την ονομασία **Ασπρόκαμπος** υπάρχουν οι παρακάτω οικισμοί της Ελλάδας:

*Ασπρόκαμπος Γρεβενών
*Ασπρόκαμπος Λουτρακίου Κορινθίας
*Ασπρόκαμπος Σικυωνίων Κορινθίας
*Ασπρόκαμπος Φθιώτιδας

Ασπρόκαμπος
Ασπρόκαμπος
Ιωάννης Λαυρέντης

Ο **Ιωάννης Λαυρέντης** ήταν Έλληνας αθλητής του στίβου, ο οποίος ήταν πιθανώς ο δεύτερος δρομέας που κέρδισε έναν αγώνα μαραθωνίου. Στις 12 Μαρτίου 1896, ο Λαυρέντης ήταν πρώτος σε μία ομάδα 38 δρομέων που προσπαθούσαν να προκριθούν στους Θερινούς Ολυμπιακούς Αγώνες του 1896 στην Αθήνα, με χρόνο 3:11:27. 

Ένα μήνα αργότερα, ήταν ένας από τους 17 αθλητές που αγωνίστηκαν στον πρώτο ολυμπιακό μαραθώνιο. Επτά δρομείς, συμπεριλαμβανομένου του Λαυρέντη, δεν ολοκλήρωσαν τον αγώνα. 

## Παραπομπές

## Εξωτερικοί σύνδεσμοι
* Κατάλογος των Ελλήνων αθλητών 

Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες μαραθωνοδρόμοι
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1896